ΓΡΑΠΤΗ ΕΡΩΤΗΣΗ E-1426/03

υποβολή: Ulrich Stockmann (PSE) προς την Επιτροπή

(23 Απριλίου 2003)

Θέμα: Υποστήριξη της ανάπλασης και αναπαλαίωσης των πόλεων στην Ευρωπαϊκή Ένωση

Περίπου 1,3 εκατομμύρια κατοικίες παραμένουν, σήμερα, άδειες στην Ανατολική Γερμανία. Τα αίτια, μεταξύ των άλλων, είναι η μεγάλη ανεργία, η συνδεόμενη μ' αυτήν μετανάστευση καθώς και οι δημογραφικές μεταβολές. Η αναπαλαίωση των σπιτιών, που παραμένουν κενά αλλά και ολόκληρων τμημάτων πόλεων κοστίζει ακριβά, διότι απαιτείται όχι μόνο η κατεδάφιση ολόκληρων κτισμάτων, αλλά είναι, για παράδειγμα, αναγκαίος ο εκ νέουπολογισμός των διαστάσεων των δικτύων παροχών (ύδρευση, αποχέτευση,γραέριο κτλ) για ολόκληρη την πόλη, το κλείσιμο σχολείων, ή ακόμη και η αποσύνθεση των διοικητικώνποδομών. Οι κοινότητες δεν είναι σε θέση να αντεπεξέλθουν σε μια τέτοια οικονομική επιβάρυνση, διότι ο προϋπολογισμός τους και τα περιθώρια χειρισμών τους συρρικνώνονται λόγω της μείωσης των εισπραττομένων τελών. Η αναπαλαίωση των πόλεων, που συνδέεται με τη μείωση του πληθυσμού, δεν είναι, πια, πρόβλημα, μόνο, της Ανατολικής Γερμανίας. Πλήττει, εξίσου, όλο και περισσότερο και τιςποψήφιες προς ένταξη χώρες της ανατολικής Ευρώπης και θα ενταθεί ακόμη περισσότερο τα προσεχή χρόνια. Πρόκειται, κατά συνέπεια, για πανευρωπαϊκό φαινόμενο.

Ποιά μέτρα προτίθεται να λάβει η Επιτροπή προκειμένου να αντιμετωπίσει το πρόβλημα της ανάπλασης και αναπαλαίωσης των πόλεων· Διαβλέπει η Επιτροπή ως πιθανή τη δημιουργία ενός οργάνουποστήριξης, στο πλαίσιο του Διαρθρωτικού Ταμείου, το οποίο θα διαχειριστεί οικονομικά την ανάπλαση και αναπαλαίωση των πόλεων, αφού η κοινοτική πρωτοβουλία URBAN, για παράδειγμα, περιστασιακά, μόνο, λαμβάνει κάποια δαπανηρά και καινοτόμα μέτρα· Θεωρεί η Επιτροπή ως δυνατό και χρήσιμο μέτρο τον εκ νέου οριζόντιοπολογισμό των διαστάσεων, ήτοι τηνποστήριξη της ένταξης των εν λόγω πόλεων στο πλαίσιο της απαίτησης του στόχου 1· Πώς εξετάζει η Επιτροπή την πιθανότητα να συγκεντρώσει τους εμπλεκόμενους φορείς του φαινομένου της αναπαλαίωσης των πόλεων, προκειμένου να συζητηθούν προτάσεις λύσεων και στρατηγικές και ναποστηριχθεί η ανταλλαγή εμπειριών και των αποτελεσματικότερων πρακτικών·

Απάντηση του κ. Barnier εξ ονόματος της Επιτροπής

(27 Μαΐου 2003)

Η Επιτροπή εκτιμά ότι το πρόβλημα της ανάπλασης και της αναπαλαίωσης των πόλεωνπάγεται γενικά στην αρμοδιότητα των τοπικών αρχών στο πλαίσιο των εθνικών διατάξεων στα διάφορα κράτη μέλη.

Τα Διαρθρωτικά Ταμεία και ιδίως το ΕΤΠΑ εστιάστηκαν μέχρι σήμερα στη στήριξη που σχετίζεται άμεσα με την κοινωνικοοικονομική ανάπτυξη, δηλαδή τις παραγωγικές επενδύσεις που επιτρέπουν τη δημιουργία ή την διατήρηση βιώσιμων θέσεων εργασίας, τις επενδύσεις σεποδομές και εκείνες που έχουν ως στόχο την ανάπτυξη του ενδογενούς δυναμικού.

Η Επιτροπή δεν αποκλείει ωστόσο να εξετασθεί η δυνατότητα, στο πλαίσιο της αστικής ανάπλασης, μιας μελλοντικής παρέμβασης των Διαρθρωτικών Ταμείων στον τομέα της στέγασηςπό ορισμένους όρους εφόσον η επιλογή αυτή μπορεί να εφαρμοστεί σε όλα τα κράτη μέλη.

Η Επιτροπήποστηρίζει ήδη με τα προγράμματα Urbact και Orate, την ανταλλαγή εμπειριών και ορθών πρακτικών μεταξύ πόλεων και θεωρεί ότι η προσπάθεια αυτή θα πρέπει στο μέλλον να διατηρηθεί και να αναπτυχθεί περαιτέρω.